26. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.177 της 9/25 Νοεμ.1960 (ΦΕΚ  Α΄186) Περί κανονισμού της συντάξεως των συνταξιούχων των Οργανισμών Τοπικής Αυτοδιοικήσεως. Λαβόν υπ’ όψιν: 1.Το άρθρ.51 του Νόμ.1726/1951 «περί Κώδικος καταστάσεως των δημοτικών και κοινοτικών υπαλλήλων», ως τούτο ετροποποιήθη υπό του άρθρ.11 του Νόμ.2262/52 «περί τροποποιήσεως και συμπληρώσεως του Νόμ.1726/1951». 2.Την υπ’ αριθ.1020/25.11.1958 πράξιν αυτού, δι’ ης απεφασίσθη η αύξησις των μισθών των δημοσίων υπαλλήλων, συνεπώς και των υπαλλήλων δήμων, κοινοτήτων κλπ., εις τρόπον ώστε, συνυπολογιζομένης και της αυξήσεως της χορηγηθείσης δια της καταργήσεως των κρατήσεων λόγω συντάξεως να ανέλθη αύτη εις ποσοστόν 12% επί του βασικού αυτών μισθού, καταβαλλομένου ποσοστού μεν 9% από 1ης Οκτ.1958, του υπολοίπου δε εκ 3% από 1ης Οκτ. 1959. 3.Το άρθρ.3 της υπ’ αριθ.1020/1958 πράξεως του Συμβουλίου τούτου, καθ’ ο αντί της συμφώνως τη πράξει ταύτη καταβλητέας από 1ης Οκτ.1959 εις τους πολιτικούς υπαλλήλους αυξήσεως εκ 3%, καθωρίσθη η παροχή αυτοίς επιδόματος τριετιών εις αντικατάστασιν του καταβαλλομένου επιδόματος ευδοκίμου παραμονής εν τω αυτώ βαθμώ. 4.Το άρθρ.4 του Νόμ.1974/1952 «περί τροποποιήσεως και συμπληρώσεως των ισχυουσών διατάξεων περί απονομής συντάξεως εις τους υπαλλήλους των δήμων, κοινοτήτων κλπ.», ως τούτο ετροποποιήθει υπό του άρθρ.4 του Ν.Δ.3913/1958 «περί τροποποιήσεως των περί ορίου ηλικίας διατάξεων των υπαλλήλων των οργανισμών τοπικής αυτοδιοικήσεως και τροποποιήσεως και συμπληρώσεως συνταξιοδοτικών τινών διατάξεων και άλλων τινών διατάξεων». 5.Ότι, η δια των ως άνω διατάξεων ειδική ρύθμισις των μισθών των πολιτικών υπαλλήλων, κατά συνέπειαν και των υπαλλήλων δήμων, κοινοτήτων κλπ., εις ους αντί της από 1ης Οκτ.1959 συμπληρωματικής αυξήσεως κατά 3% εχορηγήθη επίδομα τριετιών, θα έδει να εφαρμοσθή και δια τον κανονισμόν της συντάξεως των μετά την χρονολογίαν ταύτην εξελθόντων και εφεξής εξερχομένων υπαλλήλων δήμων, κοινοτήτων κλπ., εις τρόπον ώστε ούτοι αντί της αυξήσεως της συντάξεώς των κατά 12% να δικαιούνται αυξήσεως 9% συνυπολογιζομένου εις ταύτην και του χορηγηθέντος αυτοίς επιδόματος τριετιών, αποφασίζει: Όπως, η σύνταξις των συνταξιούχων των Οργανισμών Τοπικής Αυτοδιοικήσεως των από 1ης Οκτ.1959 εξελθόντων και εφεξής εξερχομένων της ενεργού υπηρεσίας κανονίζηται επί τη βάσει του βασικού μισθού του ισχύοντος κατ’ Απρίλιον 1958 μισθολογίου, συνυπολογιζομένων και των τυχόν προσαυξήσεων αυτού λόγω τριετιών και πολυετούς υπηρεσίας. Η κατά τα ανωτέρω σύνταξις, μετά την αφαίρεσιν της επί ταύτης κρατήσεως, προσαυξάνεται κατά 9%. Αι κατά τ’ανωτέρω προσαυξήσεις της συντάξεως είναι πληρωτέαι από 1ης Ιαν.1960 ή, εφ’ όσον η καταβολή της συντάξεως ήρξατο μετά την χρονολογίαν ταύτην, από της χρονολογίας καταβολής ταύτης. Ο τρόπος κανονισμού και πληρωμής τούτων καθορισθήσεται δι’ αποφάσεως του Υπουργού των Εσωτερικών. Εκδόσαν προς τούτο την υπ’ αριθ.177 παρούσαν πράξιν αυτού, κυρωθησομένην νομοθετικώς. 